Δανιήλ της Σουηδίας

Ο Δανιήλ της Σουηδίας (Σουηδικά: Daniel av Sverige, γεννημένος ως Όλοφ Δανιήλ Βέστλινγκ Olof Daniel Westling, 15 Σεπτεμβρίου 1973) είναι ο σύζυγος της Διαδόχου Πριγκίπισσας Βικτώρια. Πριν από τον γάμο του, με την φυσική κληρονόμο του θρόνου, ήταν personal trainer και ιδιοκτήτης γυμναστηρίου, καθώς και ιδρυτής της εταιρείας "Balance Training" που έχει στην κατοχή του, τρία γυμναστήρια στο κέντρο της Στοκχόλμης. Το πλήρες όνομά του είναι Όλοφ Δανιήλ Βέστλινγκ Μπερναντότε όπως καταχωρήθηκε στην εθνική απογραφή της σουηδικής φορολογικής αρχής.

 Γεννήθηκε στις 15 Σεπτεμβρίου 1973 στο Έρεμπρο της Σουηδίας, την ημέρα που ο Κάρολος ΙΣΤ΄ Γουσταύος ανέβηκε στο θρόνο. Η οικογένειά του ζούσε στην περιοχή Μπρικεμπάκεν και μεγάλωσε στο Οκελμπό. Είναι γιος του Σουηδού κοινωνιολόγου, και πρώην δημοτικού υπαλλήλου, Όλλε Βέστλινγκ και της Έυας Βέστλινγκ (πρώην Βέστρινγκ), έχει μια αδελφή την Άννα Βέστλινγκ Σόντερστρομ (γεννημένη ως Άννα Βέστλινγκ). Η Βάφτιση του έγινε τον Ιανουάριο του 1974. Η οικογένειά του έχει Δασική Φινλανδική καταγωγή και ο πατέρας του είναι ηγέτης στην Δασική Φινλανδική κοινότητα. Το 2001 συναντήθηκε για πρώτη φορά με την Διάδοχο Πριγκίπισσα όταν έγινε ο προσωπικός της γυμναστής. Στις 24 Φεβρουαρίου 2009, ο Δανιήλ και η Διάδοχος Πριγκίπισσα Βικτώρια έλαβαν την επίσημη άδεια για να αρραβωνιαστούν από τον βασιλιά Κάρολο ΙΣΤ΄ Γουσταύο και την κυβέρνηση της Σουηδίας. Η άδεια αυτή είναι απαραίτητη σύμφωνα με τους όρους του Σουηδικής Πράξης περί Διαδοχής. Ο Δανιήλ υπέφερε από μια συγγενή (αλλά όχι κληρονομική) ασθένεια που του προκάλεσε μειωμένη νεφρική λειτουργία. Τρεις μήνες μετά τον αρραβώνα του, στις 28 Μαΐου 2009, υποβλήθηκε σε μεταμόσχευση νεφρού στο Πανεπιστημιακό Νοσοκομείο Καρολίνσκα. Ο πατέρας του ήταν ο δωρητής. Η μεταμόσχευση ήταν επιτυχημένη. Η Βικτώρια δεν μπορούσε να είναι παρούσα όταν έγινε η μεταμόσχευση, επειδή ήταν στη Γροιλανδία, εκείνη την ημέρα. Ο γάμος πραγματοποιήθηκε στον καθεδρικό ναό της Στοκχόλμης στις 19 Ιουνίου 2010, την 34η επέτειο από το γάμο των γονιών της Βικτώρια. Μετά το γάμο, ο δούκας και η δούκισσα του Βέστεργκετλαντ μετακόμισαν στο Παλάτι Χάγκα. Ο Δανιήλ και η Βικτώρια έχουν μια κόρη και ένα γιο: την Πριγκίπισσα Στέλλα, Δούκισσα του Έστεργκετλαντ (γ. 23 Φεβρουαρίου 2012) τον Πρίγκιπα Όσκαρ, Δούκα της Σκάνια (γ. 2 Μαρτίου 2016) 15 Σεπτεμβρίου 1973 - 19 Ιουνίου 2010 Κύριος Όλοφ Δανιήλ Βέστλινγκ 19 Ιουνίου 2010 - έως σήμερα: Η Βασιλική Υψηλότητα Πρίγκιπας Δανιήλ, Δούκας του ΒέστεργκετλαντΜετά το γάμο του, ο Δανιήλ έλαβε τον τίτλο "Η Βασιλική Υψηλότητα Πρίγκιπας Δανιήλ, Δούκας του Βέστεργκετλαντ". Έλαβε επίσης το επώνυμο της σουηδικής βασιλικής οικογένειας, Μπερναντότε, κάνοντας το, το πλήρες νομικό του όνομα, ως Όλοφ Δανιήλ Βέστλινγκ Μπερναντότε, και θα αναφέρεται τόσο ο ίδιος όσο και η σύζυγός του, ως το Διαδοχικό Πριγκιπικό Ζευγάρι. Σουηδικές Σουηδία: Ιππότης Μεγαλόσταυρου του Βασιλικού Τάγματος του Σεραφείμ Σουηδία: Ιππότης Διοικητής της Βασιλικής Τάξης του Πολικού Αστέρα Σουηδία: Παραλήπτης του Ρουμπίνιου Ιωβηλαίου Σήμα Μετάλλιο του Βασιλιά Καρόλου ΙΣΤ΄ Γουσταύου Σουηδία: Παραλήπτης του Μετάλλου των 70ων Γενεθλίων του Βασιλιά Καρόλου ΙΣΤ΄ ΓουσταύουΞένες Χιλή: Μεγάλο Σταυρό του Τάγματος του Μπερνάρδο Ο' Χίγκινς Εσθονία: Μεγαλόσταυρος του Τάγματος του Σταυρού της Τέρρα Μαριάνα Φινλανδία: Μεγαλόσταυρος του Τάγματος του Λευκού Τριαντάφυλλου της Φιλανδίας Τυνησία: Μεγάλος Αξιωματούχος του Τάγματος της Τιμής Βίντεο στο YouTube, Announcement of Victoria and Daniel Westling's engagement, 24 February 2009.